หุ้นร่วง10จุดตามแรงขายกลุ่มพลังงาน
หุ้นภาคเช้า 28 ก.ย. ดัชนีปิดลด 10.58จุดที่ 963.04 จุดจากแรงขายหุ้นกลุ่มพลังงาน
28 ก.ย. 2554

หุ้นภาคเช้า 28 ก.ย. ดัชนีปิดลด 10.58จุดที่ 963.04 จุดจากแรงขายหุ้นกลุ่มพลังงาน 




ตลาดหุ้นภาคเช้าวันที่ 28 ก.ย.ดัชนีพยายามบวกต่อจากวันก่อน แต่ไปต่อไม่ไหว เจอแรงขายหุ้นในกลุ่มพลังงาน ส่งผลให้ดัชนีหุ้นปิดที่ระดบ 936.04 จุด ลดลง 10.58 จุด หรือ 1.12% ด้วยมูลค่าการซื้อขายประมาณ 15,283 ล้านบาท
มาร์เก็ตติงกล่าวว่า  ตลาดหุ้นไทยปรับตัวลงตามแรงขายทำกำไร หลังจากวันก่อน ดัชนีทะยานขึ้นแรงกว่า 42.96 จุด  โดยเน้นทิ้งห้นกลุ่มพลังงาน แม้ว่าราคาน้ำมันในตลาดโลกจะพุ่งขึ้นแรง 4.21  เหรียญสหรัฐ หรือ 5.25% ปิดตลาดที่ระดับ 84.45 เหรียญสหรัฐ ก็ตาม  แต่นักวิเคราะห์จากบริษัทหลักทรัพย์หลายแห่งต่างปรับลดประมาณการกำไรสุทธิและราคาหุ้นเป้าหมายของบริษัทในกลุ่มพลังงานลง จากความต้องการใช้พลังงานลดลงตามภาวะเศรษฐกิจโลก  จึงมีความเสี่ยงที่ราคาหุ้นจะตัวลงต่อเนื่อง ขณะที่ความกังวลเรื่องการแก้ปัญหานี้ในกลุ่มยุโรปยังรบกวนการลงทุนอยู่
ทั้งนี้หุ้นที่มีมูลค่าการซื้อขายสูงสุดของวัน ส่วนใหญ่อยู่ในกลุ่มพลังงาน  โดย บริษัทปตท.(PTT)  ปิดที่ 274 บาท ลดลง 9 บาท  บริษัทปตท.ดคมิคอล(PTTCH) ปิดที่ 103.50 บาท ลดลง 1.50 บาท บริษัทไทยอออยล์(TOP) ปิดที่ 52.50 บาท ติดลบ 1.75 บาท บริษัท ปูนซิเมนต์ไทย(SCC)  ปิดที่ 277 บาท ลดลง 9 บาท และบริษัทจัสมิน (JAS) ปิดที่ 1.66 บาท ลดลง 0.03 บาท